
PËR PËRCAKTIMIN E PAGAVE DHE TË SHTESAVE MBI PAGË TË PUNONJËSVE SHQIPTARË, PËR KOHËN, QË SHËRBEJNË SI OFICERË KONTAKTI, PRANË MINISTRIVE TË BRENDSHME HOMOLOGE TË SHTETEVE TË NDRYSHME, TË ATASHUAR NË PËRFAQËSITË DIPLOMATIKE TË REPUBLIKËS SË SHQIPËRISË
  
Në mbështetje të nenit 100 të Kushtetutës, të neneve 10 e 47 të ligjit nr.9749, datë 4.6.2007 “Për Policinë e Shtetit”, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Brendshëm dhe të Ministrit të Financave, Këshilli i Ministrave
 
VENDOSI:
 
1. Punonjësit shqiptarë të Ministrisë së Brendshme, të atashuar në përfaqësitë diplomatike të Republikës së Shqipërisë, për kohën, që shërbejnë si oficerë kontakti, pranë ministrive të brendshme, homologe të shteteve të ndryshme, të trajtohen me pagë për gradë dhe shtesë për përfaqësim, sipas lidhjes nr.1, që i bashkëlidhet këtij vendimi dhe është pjesë përbërëse e tij. Për efekt të këtij trajtimi, paga e oficerëve të kontaktit të Ministrisë së Brendshme njësohet me pagën e gradës “Këshilltar”, në shërbimin e jashtëm.
2. Oficerët e kontaktit, për kohën, që shërbejnë pranë ministrive të brendshme, homologe të shteteve të ndryshme, përfitojnë edhe kompensim për koston e jetesës, si më poshtë vijon:
 - 300 euro/USD, për vendet e grupit të parë;
- 260 euro/USD, për vendet e grupit të dytë;
- 230 euro/USD, për vendet e grupit të tretë;
- 200 euro/USD, për vendet e grupit të katërt;
- 150 euro/USD, për vendet e grupit të pestë.
 Kategorizimi i përfaqësive, për efekt të kostos së jetesës, është sipas lidhjes nr.2, që i bashkëlidhet këtij vendimi dhe është pjesë përbërëse e tij. 
3. Trajtimi me pagë, sipas këtij vendimi, i oficerit të kontaktit fillon nga data e mbërritjes së tij në përfaqësi. Deri në këtë çast ai vazhdon të trajtohet me pagën e vendit të tij të mëparshëm. 
4. Paga mujore i nënshtrohet tatimit mbi të ardhurat personale, sipas legjislacionit në fuqi.
Në bazë të pagës mujore do të paguhen edhe detyrimet për sigurimet shoqërore dhe shëndetësore.
5. Paga mujore i nënshtrohet rishikimit, në të njëjtën formë, si të gjitha kategoritë e tjera të pagave në Republikën e Shqipërisë.
6. Pagat për oficerët e kontaktit,  që shërbejnë në vendet e Europës, bëhen në euro, ndërsa për vendet e tjera, në USD.
7. Pika 5 e vendimit nr.318, datë 4.7.2002 të Këshillit të Ministrave “Për vendosjen e oficerëve të kontaktit të Ministrisë së Rendit Publik pranë ministrive homologe të Greqisë, Italisë, Turqisë dhe UNMIK-ut, Kosovë, të atashuar në përfaqësitë diplomatike të Republikës së Shqipërisë”, shfuqizohet.
8. Ministria e Brendshme, brenda fondeve buxhetore vjetore, të parashikuara në ligjin e buxhetit, të vitit përkatës kalendarik, të përballojë shpenzimet për pagat e oficerëve të kontaktit.
9. Ngarkohen Ministria e Brendshme dhe Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 janar 2008.
 
Kryeministri
Sali Berisha

Lidhja nr.1

Paga mujore e Oficerëve të Kontaktit të Ministrisë së Brendshme, të atashuar në përfaqësitë diplomatike të Republikës së Shqipërisë

	Pozicioni
	Paga mujore

	
	Paga bazë mujore (në euro
dhe në dollarë)
	Shtesë për përfaqësimin në %

	Oficer kontakti
	750 euro
950 dollarë (USD)
	40%



Lidhja nr.2

Kategorizimi në bazë të kostos së jetesës

	300 euro/$
	260 euro/$
	230 euro/$
	200 euro/$
	150 euro/$

	Londër
	Vjenë
	Bruksel
	Zagreb
	Shkup

	Gjenevë
	Uashington
	NATO
	Kajro
	Bukuresht

	Moskë
	Paris
	Athinë
	Janinë
	Prishtinë

	Kopenhagë
	Romë
	Ankara
	Bari
	Sofie

	Bernë
	Strasburg
	Hagë
	Kuala
Lumpur
	Podgoricë

	Pekin
	Berlin
	Stokholm
	Raid
	Buenos Aires

	Tokio
	Madrid
	Varshavë
	
	Bukuresht

	Milano
	Ottava
	Budapest
	
	

	Stamboll
	
	Pragë
	
	

	
	
	Beograd
	
	

	
	
	Selanik
	
	

	
	
	Tel_Aviv
	
	

	
	
	EUROPOL
	
	



